Dula Hantle Guest Rooms is in Mtubatuba aan KwaZulu-Natal se Noordkus geleë. Die kamers is gerieflik in 'n woonbuurt naby winkels en restaurante. Ontwaak soggens met die geluid van voëlsang. Mtubatuba is slegs 55 km vanaf Hluhluwe, en 28 km vanaf St Lucia. Dis ook naby iSimangaliso-vleilandpark se ingang.
Ons het 2 gerieflike en suite-kamers met lugversorging. Elke kamer het 2 enkelbeddens vir volwassenes en ons kan 'n reëling tref vir kinders. Die kamers word daagliks skoongemaak en indien dit nodig is sal ons ook help met jou wasgoed teen 'n klein ekstra fooitjie. DStv-premium is beskikbaar op versoek,
Gaste het toegang…
Gaste het toegang tot die "Brabha"-braaiplek en lapa waar jy lekker kan braai, en gaste kan die swembad gebruik. Ons het ook genoeg parkeerplek en daar is 'n kragopwekker in geval van beurtkrag. Subject: 8 munisipale hoës aangekla oor waterwet Marisa Phillips Bloemfontein. – Agt voormalige munisipale bestuurders en waarnemende munisipale bestuurders van die Matjhabeng-munisipaliteit het gister in die hof op Welkom verskyn op aanklagte van die oortreding van die Waterwet.
Dit is die eerste saak in sy soort wat in Suid-Afrika in die hof draai. Adv. Antoinette Ferreira van die Groen Skerpioene kla aan. Dit volg nadat twee klagte by die polisie ingedien is oor die besoedeling van water omdat die rioolaanlegte van dié munisipaliteit feitlik heeltemal buite werking is. Die DA het in April ook ’n klag daaroor by die polisie ingedien.
Me. Maria Tshabangu van Nelspruit, mnre. Selle Nanisa van Thabong, Johannes Motseki van Pretoria, dr. Benjamin Malakoane van Kroonstad, mnre. Vusi Adonis van Welkom, Nkrumah Pitso van Roodepoort, die Matjhabeng-munisipaliteit wat deur mnr. Thabo Pietersen, huidige munisipale bestuurder, verteenwoordig word en dr. Dimakatso Moorosi van Bloemfontein is gewaarsku om op 29 September weer in die hof te verskyn. Tshabangu en Moorosi was nie gister by die hof nie en het doktersbriewe ingedien. Malakoane en Moorosi is raadslede van Bloemwater.
Me. Mathabo Leeto, uitvoerende burgemeester van Matjhabeng, en amptenare en raadslede van die munisipaliteit het gister ook die hofverrigtinge bygewoon. Leeto het ná die tyd op ’n mediakonferensie gesê die munisipaliteit kon weens ’n gebrek aan geld nie die rioolsuiweringsaanleg in en om Welkom in stand hou nie.
“ ’n Aksieplan is in Maart opgestel waarvolgens ons dié probleem nou gaan aanpak. ’n Totaal van R65 miljoen, waarvan R26 miljoen deur die departement van waterwese en omgewingsake beskikbaar gestel is, gaan nou gebruik word om Witpan, Odendaalsrus, Theronia en Hani-park se rioolaanleg op te knap. Dit behoort teen Mei volgende jaar voltooi te wees.”
Leeto het gesê as inwoners hul dienstegeld betaal, kan dinge soos rioolsuiweringsaanlegte in stand gehou word. Op ’n vraag waarom raadslede wat etlike duisende rande aan dienstegeld skuld, nie vasgevat word nie, het sy gesê almal word oor dieselfde kam geskeer.
Mnr. Peter Frewen, DA-woordvoerder oor plaaslike regering en behuising, het vroeër gesê die rioolaanleg by Odendaalsrus werk al bykans twee jaar glad nie, Witpan in Welkom staan al ’n jaar lank stil en riool loop al langer as ’n jaar by Virginia in die Sandrivier in. Beeld
CLS Consulting Services (Pty) Ltd
Tel + 27 12 307 3022
Fax + 27 12 307 5857
Cell + 27 73 229 2455
"Fishing Owl supporting WC reporting"